Кожны год у чэрвені сябры абласной арганізацыі выязджаюць на радзіму Васіля Быкава ў вёску Бычкі Ушацкага раёна, дзе праводзяцца Літаратурныя чытанні, прысвечаныя знакамітаму пісьменніку-земляку. А ў 2006 годзе ў віцебскім парку культуры і адпачынку “Мазурына” была арганізаваная маштабная імпрэза – “Быкаўскія чытанні” – з запрашэннем знакамітых айчынных літаратараў, бардаў, грамадскіх дзеячаў. Тады ў святкаванні прынялі ўдзел больш за паўтысячы чалавек.